Når er det best å reise til Nederland?
Det er ikke ett rett svar på når det er best å reise til Nederland, for du kan oppleve de koselige byene året rundt. Reiser du om sommeren vil du oppleve varmt vær, og kan for eksempel ta turen til Bloemendaal som er en strand like utenfor Amsterdam. Det er også fantastisk å reise til Nederland om høsten, rundt september og oktober, da det er behagelige temperaturer og koselig å besøke de mange gode restaurantene og barene. I julen er det også mange koselige julemarkeder å besøke, blant annet i Amsterdam. Noen av disse holdes også innendørs så du kan enkelt holde varmen. Uansett hvilken by du vil besøke, kan det anbefales å reise vår, sommer og høst, for da er det behagelige temperaturer og du kan oppholde deg mye utendørs. Det er også så mange flyvninger til Amsterdam at du raskt og enkelt kan finne rimelige billetter uansett årstid. Reiser du hit om våren kan du også få med deg nasjonaldagen, da det holdes en rekke gatefester. Nasjonaldagen holdes den 27. april. Det er også greit å vite at det er en del nedbør i Nederland, og at du ofte kan bli overrasket av en regnskur. Men været snur ofte like fort om til det bedre. Ha med deg en regnjakke, så er du forberedt på alt.